શ્રી ભગવતીકુમારે તેમના કવિકર્મ સાથે કવિઓની એક આખી નવી પેઢીને પણ ઉછેરી હતી. તે પૈકીના પાંચ કવિ મિત્રો, સર્વશ્રી નયન હ. દેસાઈ, બકુલેશ દેસાઈ, ગૌરાંગ ઠાકર, કિરણસિંહ ચૌહાણ અને ડૉ. વિવેક ટેલરે ભગવતીકુમારની ગઝલોનું પઠન કરીને તેમની કાવ્યસૃષ્ટિનો આછેરો પરિચય આપ્યો હતો. તો સુગમ સંગીતના જાણીતા ગાયકો સર્વશ્રી અમન લેખડિયા અને સત્યેન જગીવાળાએ ભગવતીકુમારના ગીતોની સંગીતમય રજૂઆત કરી હતી.